Diari Oficial de la Generalitat Valenciana


Sumari del DOGV 8226, del 02-02-2018 (2018/423)

RESOLUCIÓ de 13 de novembre de 2017, del Servei Territorial d'Indústria i Energia de Castelló, per la qual s'atorga l'aprovació del projecte d'execució d'instal·lacions i declaració d'utilitat pública per a la distribució de gas natural en el terme municipal de Viver. Expedient CBREDE/2014/5/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8226

Data del DOGV
:   02-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/423


Data del document
:   13-11-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Viver

RESOLUCIÓ de 13 de novembre de 2017, del Servei Territorial d'Indústria i Energia de Castelló, per la qual s'atorga l'aprovació del projecte d'execució d'instal·lacions i declaració d'utilitat pública per a la distribució de gas natural en el terme municipal de Viver. Expedient CBREDE/2014/5/12. [2018/423]  
Presentada la sol·licitud d'aprovació de projecte d'execució d'instal·lacions i declaració d'utilitat pública, relativa a la instal·lació indicada i segons els següents:  
  
Fets  
Primer. Amb data 16 de juliol de 2014 es presenta en el Servei Territorial d'Energia de Castelló, per part Gas Natural Cegas, SA, una sol·licitud d'autorització administrativa per a la distribució de gas natural en el terme municipal de Viver (Castelló), i aquest servei territorial emet, amb data 8 de juny de 2016, una resolució per la qual s'atorga autorització administrativa.  
Segon. Amb data 12 d'agost de 2015 es presenta davant d'aquest servei territorial d'Indústria i Energia, per part de Gas Natural Cegas, SA, una sol·licitud d'aprovació del projecte d'execució d'instal·lacions i declaració d'utilitat pública, per a la distribució de gas natural en el terme municipal de Viver, amb subministrament per mitjà del mòdul de regasificació de gas natural liquat.  
Tercer. Amb data 23 de setembre de 2015 es presenta la liquidació de la taxa corresponent.  
Quart. Amb data 17 d'octubre de 2016 es remet a Gas Natural Cegas, SA, informe condicionat emés per Fomento Agrícola Castellonense, SA, amb data 29 de setembre de 2016, i Gas Natural Cegas, SA, manifesta la conformitat a aquest per mitjà de la comunicació presentada en aquest servei territorial amb data 3 de novembre de 2016.  
Amb data 18 d'octubre de 2016 es remet a Gas Natural Cegas, SA, informe condicionat emés per Telefónica de España, SAU, amb data 7 d'octubre de 2016, i Gas Natural Cegas, SA, manifesta la conformitat a aquest per mitjà de comunicació presentada en aquest servei territorial amb data 26 d'octubre de 2016.  
Amb data 3 de novembre de 2016 es remet a Gas Natural Cegas, SA, informe condicionat emés per Iberdrola Distribución Eléctrica, SAU, amb data 20 d'octubre de 2016, i Gas Natural Cegas, SA, manifesta la conformitat a aquest per mitjà de la comunicació presentada en aquest Servei Territorial amb data 22 de novembre de 2016.  
Amb 23 data novembre de 2016 es remet a Gas Natural Cegas, SA, informe condicionat emés per la Confederació Hidrogràfica del Xúquer, amb data 4 de novembre de 2016 i Gas Natural Cegas, SA, manifesta la conformitat a aquest per mitjà de la comunicació presentada en aquest servei territorial amb data 30 de novembre de 2016.  
Amb data 9 de gener de 2017 se sol·licita a l'Ajuntament de Viver informe condicionat, ja que ha transcorregut el termini preceptiu, sense haver tingut entrada en aquest servei territorial el corresponent informe.  
Amb data 20 octubre de 2017 es remet a Gas Natural Cegas, SA, informe condicionat emés per la Direcció Territorial d'Agricultura, Medi Ambient, Canvi Climàtic i Desenvolupament Rural, amb data 29 de setembre de 2017, Gas Natural Cegas, SA, manifesta la conformitat a aquest per mitjà de la comunicació presentada en aquest servei territorial amb data 30 d'octubre de 2017.  
Cinqué. Ha sigut realitzada la informació pública, a què fan referència l'article 104 de la Llei 34/1998, de 7 d'octubre, del sector d'hidrocarburs, i els articles 78 i 96 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, per mitjà dels anuncis corresponents, publicats en el Butlletí Oficial de la Província de Castelló el 8 d'octubre de 2016, en el Diari Oficial de la Generalitat Valenciana el 18 d'octubre de 2016, en el tauler d'anuncis de l'Ajuntament de Viver el 27 de setembre de 2016 i en els diaris el periòdic Mediterráneo i Levante el Mercantil Valenciano, de Castelló, el 10 de novembre de 2016 i no s'hi ha presentat cap al·legació durant el període d'informació pública de la sol·licitud presentada.  
Sisé. Gas Natural Cegas, SA, està inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
  
Seté. Examinada la documentació aportada, amb data 13 de novembre de 2017 s'emet proposta favorable de resolució per part de la Secció d'Energia i Mines.  
  
Fonaments de dret  
Primer. Per aplicació de l'article 55 punt 1 apartat b de la Llei 34/1998, de 7 d'octubre, les instal·lacions de distribució de gas natural requereixen autorització administrativa prèvia.  
Segon. Considerant el que disposa en el capítol V, Distribució de combustibles gasosos per canalització, del títol IV, Ordenació del subministrament de combustibles gasosos per canalització, de la Llei 34/1998, del sector d'hidrocarburs.  
Tercer. Considerant el que disposa l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del sector d'hidrocarburs, a fi d'adaptar-la al que disposa la Directiva 2003/55/CE, del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
  
Quart. Considerant el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i en particular les seues instruccions tècniques complementàries ICG 01, Instal·lacions de distribució de combustibles gasosos per canalització, i ICG 04, Plantes satèl·lit de gas natural liquat (GNL).  
  
Cinqué. D'acord amb l'article 70.1.a del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, la construcció, ampliació, modificació i explotació de les instal·lacions gasistes requereixen autorització administrativa.  
Sisé. L'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del sector d'hidrocarburs, a fi d'adaptar-la al que estableix la Directiva 2003/55/CE, del Parlament Europeu i del Consell, de 26 de juny de 2003, sobre normes comunes per al mercat interior de gas natural, estableix que les autoritzacions de construcció i explotació d'instal·lacions de distribució hauran de ser atorgades preferentment a l'empresa distribuïdora de la zona. Si no hi ha distribuïdor en la zona, caldrà ajustar-se als principis de monopoli natural del transport i la distribució, xarxa única i de realització al menor cost per al sistema gasista.  
Seté. La instrucció i resolució d'aquest procediment administratiu correspon a la Generalitat Valenciana, concretament al Servei Territorial d'Indústria i Energia de Castelló, segons el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017), en estar la instal·lació objecte d'aquest radicada íntegrament en territori de la Comunitat Valenciana, i no estar enquadrada en las previstes que són competència de l'Administració general de l'Estat, d'acord amb l'article 3.2.c de la Llei 34/1998, de 7 d'octubre, del sector d'hidrocarburs.  
  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Aprovar el projecte d'execució d'instal·lacions per a la distribució de gas natural en el terme municipal de Viver (Castelló), amb subministrament per mitjà del mòdul de regasificació de gas natural liquat. Les instal·lacions es realitzaran d'acord amb el projecte tècnic d'execució presentat en el Servei Territorial d'Energia de Castelló, i s'haurà d'executar la planta de regasificació i la xarxa de distribució de gas natural en el termini de dotze mesos.  
  
Emplaçament: terme municipal de Viver a Castelló.  
Dades de la planta de GNL  
Capacitat d'emmagatzemament: 10 m³.  
Pes aproximat: 7.500 kg.  
Pressió de magatzematge: 4 bar.  
Ubicació:  
87101V052035931342CX PoI. 15 parcel·la 370, La Hoya  
48006C427995566617MZ PoI. 15 parcel·la 371, La Hoya  
  
El subministrament es durà a terme des del mòdul de regasificació a instal·lar en una parcel·la situada al costat del camí de Jérica, a l'est del nucli urbà, des del qual partirà un eix principal amb MOP 0,4 i PE Ø90 que creuarà el camí i es bifurcarà per la part sud d'aquest, i s'evita així l'afecció al carril bici i a la vorera de la nova construcció, i es dota del subministrament a les poblacions de Jérica i Viver. L'antena discorrerà en PE Ø90 pel camí de Jérica fins a arribar al nucli urbà de Viver per l'avinguda de San Francisco. Posteriorment, aquest es dividirà en diferents ramals de menor diàmetre per a cobrir adequadament la demanda de gas de les diferents àrees del nucli urbà.  
Característiques de les instal·lacions  
Mòdul de regasificació de GNL que consta de:  
1. Dos tancs verticals d'emmagatzemament de GNL de 10 m³.  
2. Instal·lacions de regasificació, recalfament, tall per baixa temperatura.  
3. Equip de regulació i mesurament.  
4. Sistema d'odorització.  
5. Sistemes auxiliars.  
La xarxa projectada discorre totalment per zones geogràfiques compreses dins dels límits definits pel planejament vigent com a sòl urbà, urbanitzable i no urbanitzable comú. La qual està constituïda per canonada i connexions de MOP 0,4 bar polietilé PE100 sdr 17,6 amb els diàmetres següents:  
Diàmetre 110 mm: 145 m.  
Diàmetre 90 mm: 2.386 m.  
Diàmetre 63 mm: 1.547 m.  
Total xarxa en MOP 0,4: 4.078 m.  
Pressupost: 621.878,38 euros.  
  
Aquesta autorització s'empara en el que estableix la Llei 34/1998, de 7 d'octubre, del sector d'hidrocarburs, modificada per la Llei 8/2015, de 21 de maig, el Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i el Reial decret 919/2006, de 28 de juliol, i quedarà sotmesa a les condicions que figuren a continuació:  
Primera. El titular d'aquesta constituirà, en el termini d'un mes a partir de la data de la notificació d'aquesta resolució, una garantia per valor de 12.437,57 euros, import del 2 % del pressupost de la instal·lació que figura en l'expedient de sol·licitud, d'acord amb l'article 82 del Reial decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. Aquesta fiança es constituirà en la Tresoreria del Servei Territorial de Castelló de la Conselleria d'Hisenda i Administració Pública, de conformitat amb l'Ordre de 14 de febrer de 1986, i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. Una vegada constituïda la fiança es depositarà en el Servei Territorial d'Energia de Castelló la carta de pagament resguard emesa per la Tresoreria del Servei Territorial de Castelló de la Conselleria d'Hisenda i Administració Pública. La fiança serà tornada al titular d'aquesta autorització, amb la sol·licitud prèvia, una vegada que el Servei Territorial d'Energia de Castelló formalitze l'acta de posada en marxa de les instal·lacions a què fa referència aquesta resolució i l'interessat justifique el compliment de les obligacions derivades d'aquesta autorització.  
  
  
Segona  
Gas Natural Cegas, SA, complirà les obligacions que estrictament s'assenyalen en l'article 74, Obligacions dels distribuïdors de gas natural, i en el punt 1 de l'article 83, Obligacions i drets dels distribuïdors i comercialitzadors en relació amb el subministrament, de la Llei 34/1998, de 7 d'octubre, del sector d'hidrocarburs, així com en el punt 3 de l'article 10 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.  
  
Tercera  
Durant tota la vida de la instal·lació, s'hauran de respectar les limitacions establides en la norma UNE 60377 citada en la ITC-ICG04 del Reial decret 919/2006, per a les parcel·les limítrofes a la planta satèl·lit respecte de les zones de seguretat de la instal·lació.  
  
Quarta  
La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
  
Cinquena  
Aquesta autorització s'atorga sense perjuí de tercers i es deixen a banda els drets particulars.  
  
Sisena  
Serà causa de revocació de d'aquesta autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
  
Setena  
Aquesta autorització entrarà en vigor l'endemà de la data de notificació.  
  
Huitena  
Declarar, en concret, la utilitat pública de la instal·lació d'una planta de gas natural liquat i xarxa de distribució per a alimentar la població de Viver (Castelló), cosa que porta implícita la necessitat ocupació dels béns i drets afectats i implica la urgent ocupació d'aquests als efectes de l'article 52 de la Llei d'expropiació forçosa, de 16 de desembre, i es concreta en una afecció a les finques particulars, incloses en la relació annexa, amb l'abast i els efectes previstos en el títol V de la Llei 34/1998, de 7 d'octubre, del sector d'hidrocarburs, i el títol IV del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Novena  
Publicar i notificar aquesta resolució, d'acord amb el que estableix l'article 81.5 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i se significa que la publicació d'aquesta es realitzarà igualment als efectes que determina l'article 59.5 de la Llei 30/1992, de notificació d'aquesta resolució als titulars desconeguts o amb domicili ignorat o a aquells que, intentada la notificació, no s'haguera pogut practicar.  
  
  
Contra aquesta resolució, que no posa fi a la via administrativa, es pot interposar recurs d'alçada davant de la Direcció General d'Indústria i Energia (c. Castán Tobeñas, núm. 77, 46036 València) en el termini d'un mes, comptador a partir de l'endemà de la notificació d'aquesta, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.   
  
Castelló de la Plana, 13 de novembre de 2017.- El cap del Servei Territorial d'Indústria i Energia: Gerardo Nebot García.